Kameme FmKameme Fm News
President Uhuru kwiranira ciringi mirioni 20 cia gwaka thuruku uria ugwitanio na mutigairi Bishop Cornelius Korir
Muthikabu wa Gatoreki Dioceses ya Eldoret mutigairi Cornelius Korir niahurukirio umuthi, kanitha-ini wa Sacred Heart Cathedral tauni-ini ya Eldoret. Akiaria hindi ya igongona ria mathiko mutongoria wa bururi Uhuru Kenyatta niaugire mutigairi Korir niaranyitite itemi inene hari ugaciria wa thayu, na kuumana na uguo niegutigirira thayu ucio niwagaacira guothe bururi-ini.
Oho President niaugire nigugwakwo thukuru uria ugwiitanio na Korir, ta uria arendete, akiuga thirikari niikuheana ciringi milioni 20 kwambiriria mwako wa thukuru uciio.
Oho nioririe mwena wa mung’ethaniro witheme kuhurithania muingi, na marumirire njira iria ciikuo guikia mateta mao, niguo kugaciria bururi na gukinyaniria maundu mothe maria muthikabu Korir araahunjagia.
Nake deputy president William Ruto niaugire niaugire mutigairi muthikabu Korir egutura aririkanagwo ni undu wa wirutiri wake hari utongoria wa kanitha, ona wa kibururi. Niaugire niarutire wira na Korir kwa ihinda ria miaka 15, ari mumbunge wa Eldoret North, na niarateithitie makiria hari ugaciria wa thayu.
Igongona riu ria mathiko rigutongoragio ni muthikabu munene wa Gatoreki Cardinal John Njue, muthikabu wa Mombasa Martin Kivuva na athikabu angi kihiiri.
Atongoria a kiuteti magitongorio ni ngavana wa Uasin Gishu Jackson Mandago nimagathiriirie Korir kuumana na itemi riake kanitha-ini na bururi-ini.
fao_Latn kik_Latn kik_Latn kik_Latn kik_Latn kik_Latn kik_Latn kik_Latn